'વિભા, મોટાભાઇને તારા ઉપર સગા દીકરાથીયે વધારે લાગણી હતી.' કમલેશમામા ઊભા થઇને વિભાકરની પાસે આવ્યા. 'અહીંયા પહેલો એટેક આવ્યો એય જોરદાર હતો. અહીંના ડૉક્ટરે તો આશા છોડી દીધી હતી. મોટાભાઇને બોલવાની પણ ના પાડી હતી એ છતાં ડૉક્ટર આઘાપાછા થયા કે તરત મને કહે કે તાત્કાલિક વિભાને બોલાવ. મેં તરત તને ફોન કરી દીધો તોય એમને ધરપત નહોતી. તારા નામની માળા જપતા હતા. અહીંથી એમ્બ્યુલન્સમાં પાલિતાણા લઇ જતા હતા ત્યારે રસ્તામાંય મને બે વાર પૂછ્યું કે વિભો આવે છે ને?'